Hart van die Huis: November 2015
Die 'skooljaar' is op sy rug en ek moet werklik myself knyp om te glo die jaar is verby.
As ek terug kyk na die jaar, skuld ek eintlik my kop. Dit was wel...ek weet nie, nie een van die beste jare wat skoolwerk betref nie. Ons het wel nie baie af geneem in die jaar soos vorige jare nie en het ongelukkig ook nie juis op uitstappies gegaan nie.
Die jaar voel werklik nog net nie afgehandel nie. Het julle ook al so gevoel? Dit voel of ons soveel meer moes vermag het. My kinders het gegroei in baie aspekte, maar daar is nog baie ruimte vir verbetering in sommige dinge.
Met die leemte in my hart bring dit my net terug op my kniee.
2016 Sal 'n jaar met hoop en vreugde wees. 'n Jaar vol opwinding en baie kennis, 'n jaar van ontdekking.
Met my persoonlik was dit 'n taamlike emosionele jaar met tye. My ouers het verhuis van Richardsbaai (wat sommer naby was) na Saldanha (wat nou so ver is). Ons het 'n baie spesiale familielid verloor weens kanker. Dit voel steeds onwerklik.
Met die positiewe het ons uiteindelik ons eie huis, 'n plekkie vir ons voet. Stukkie vir stukkie maak ons mooi, verf hier, plant daar.
Ek beplan om die vakansie te gebruik om 'n paar opwindende en lekker aktiwiteite saam te stel en daar is baie om te vertaal. Ek glo 2016 gaan sommer 'n donkie skop jaar wees.
Baie sterkte aan almal vir die jaar wat voorlê!
Posted by Maryna Moolman 0 comments
Kurrikulum vir 2016
Ons voorgestelde program vir 2016 lyk soos volg.
(Later in die jaar oorgaan na Teaching Textbooks se Pre-Algebra afhangende hoe Teaching Textbooks vir ons werk. Huidiglik is dit 'n sukses en kinders geniet dit baie. Hul het reeds met Math 7 begin)
Fix it Grammar! Book 2 Robin Hood
Student Writing Intensive level B
Teaching Writing Structure and Style (vir my)
Gebruik verskeie bronne om n volledige program te kan maak, bronne is:
Maak spelling maklik (daar is baie idees in om op ander werk toe te pas)
Kominpas met Afrikaans
Taal Oefenboek deur Japie Stander
Afrikaanse woord en spelreel boek
Speletjies soos antonieme, idiome ens
Ellen McHenry bronne: The Elements, Botany en ander aktiwiteite van haar (ek sal Afrikaanse vertalings plaas soos ek dit vertaal het van haar gratis bronne/speletjies.)
Bronne/idees uit Pinterest
Aktiwiteite wat gepaard gaan met lesse uit Aardrykskunde en Geskiedenis.
Blender vir Matthew
Daar mag moontlik nog ander bronne bygevoeg word.
Ek sal 'n skrywe plaas oor Afrikaans en hoe 'n mens dit kan maak werk sonder om 'n formele kurrikulum (CAPS - gaap) te gebruik.
Dit is ons beplanning sover in 'n neutedop. As jy enige vrae dalk het oor enige van die, vra gerus.
Labels: beplanning, Kurrikulum, Tuisonderwys
Kersfees papier aktiweite
Met Kersfees om die draai leer kinders weer van Jesus se geboorte.
Hier is 'n oulike Diorama en ander papier aktiwiteite van My little House wat die kinders kan knip en plak. Dit is meer vir die jonger kinders maar enige een kan dit geniet veral die modelle (The Nativity Story) heel onder.
Laai die patroon HIER af.
Hier kan jul die onderstaande inkleurprent aflaai.
Kyk na die 3D papier prente wat jul kan aflaai. Hier is instruksies hoe om die prente aanmekaar te sit.
Laai dit HIER af.
Laai die papier modelle hierbo by DIE skakel af.
Lekker knip en plak.
Posted by Maryna Moolman 1 comments
Labels: aktiwiteit, Godsdiens, kersfees, papier kuns
Hoekom so stil?
Hallo almal. Die is net n kort briefie om jul te laat weet ons is nog in die omtrek. Ek sukkel met my internet en hoop om dit binne die volgende paar weke reg te stel. Ek sal sodra my sein beter is weer skrywe plaas.